नई दिल्ली: नागर विमानन महानिदेशालय (डीजीसीए) ने इंडिगो एयरलाइंस को कारण बताओ नोटिस जारी किया है. उसे यह नोटिस हवाईअड्डे पर एक यात्री के साथ उसके कर्मचारी द्वारा की गई बदसलूकी के मामले को ठीक से नहीं संभालने में जवाब देने के लिए थमाया गया है. इसके अलावा नागर विमानन सुरक्षा ब्यूरो (बीसीएएस) ने इस हाथापाई में शामिल इंडिगो एयरलाइंस के दो कर्मचारियों के हवाईअड्डा प्रवेश पास को रद्द कर दिया है. यह मामला डीजीसीए के संज्ञान में सोशल मीडिया के माध्यम से पिछले महीने आया. हालांकि यह घटना 15 अक्तूबर को हुई थी.